Diari Oficial de la Generalitat Valenciana


Sumari del DOGV 7492, del 25-03-2015 (2015/2563)

RESOLUCIÓ de 17 de març de 2015, de la Direcció General de Recursos Humans, per la qual es convoquen els qui han superat les proves selectives d'accés al subgrup A2, sector administració general, convocatòries 4/10 i 5/10, torn de d'accés lliure i discapacitat, i torn de promoció interna, respectivament, per a elecció de destinació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7492

Data del DOGV
:   25-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/2563


Data del document
:   17-03-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 17 de març de 2015, de la Direcció General de Recursos Humans, per la qual es convoquen els qui han superat les proves selectives d'accés al subgrup A2, sector administració general, convocatòries 4/10 i 5/10, torn de d'accés lliure i discapacitat, i torn de promoció interna, respectivament, per a elecció de destinació. [2015/2563]  
Per mitjà de resolucions de 3 de febrer de 2015, de la Conselleria d'Hisenda i Administració Pública, es fan públiques les relacions de persones que han superat les proves selectives d'accés al subgrup A2, sector administració general, convocatòries 4/10 i 5/10, torn d'accés lliure i discapacitat, i torn de promoció interna, respectivament, corresponents a l'oferta d'ocupació pública de la Generalitat de 2010.  
  
Per això, als efectes previstos en l'article 58.1d de la Llei 10/2010, de la Generalitat, d'Ordenació i Gestió de la Funció Pública Valenciana, i fent ús de les atribucions que conferix a esta Direcció General de Recursos Humans l'apartat 3 de l'article 18 del Reglament de selecció, provisió de llocs de treball i carrera administrativa, així com l'article 39 del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, resolc:  
  
  
Primer  
Convocar les persones detallades en l'annex de la present resolució per a l'elecció de destinació, en acte obligatori, presencial i únic, el dia 30 de març de 2015, a les 09.30 hores, a la sala de juntes de la Direcció General de Recursos Humans de la Conselleria d'Hisenda i Administració Publica, carrer del Miquelet, número 5, 2a planta, de València.  
  
  
Segon  
La crida per a l'elecció dels llocs de treball s'efectuarà, en primer lloc, per a les persones que han superat les proves selectives pel torn de promoció interna, Convocatòria 5/10, i a continuació per a les persones que han superat les proves selectives pel torn lliure i discapacitat, Convocatòria 4/10, per orde de major a menor puntuació obtinguda en la superació de les proves selectives.  
  
Tercer  
L'elecció de destinació en el present acte no atorga cap dret a l'ingrés en la funció pública, que queda condicionat al fet que es dicten les resolucions de nomenament corresponents com a personal funcionari de carrera i d'adjudicació de la destinació elegida, amb acreditació documental prèvia, dins del termini indicat en les resolucions de 3 de febrer de 2014, de la Conselleria d'Hisenda i Administració Pública, del compliment dels requisits exigits, de conformitat amb allò que disposa l'article 58.2 de la Llei d'Ordenació i Gestió de la Funció Pública Valenciana.  
  
Quart  
El lloc de treball elegit, que serà adjudicat amb destinació definitiva, implicarà la integració dels aspirants seleccionats i de les aspirants seleccionades en el cos A2-01, superior de gestió de l'Administració de la Generalitat, de conformitat amb les relacions de llocs de treball publicades, aprovades per la Resolució de 13 de setembre de 2013, d'esta direcció general (DOCV 7112, 17.09.2013), actualitzades per la Resolució de 27 de març de 2014, d'esta direcció general (DOCV 7246, 02.04.2014).  
  
Quint  
En la resolució que dicte la Direcció General de Recursos Humans per la qual s'adjudiquen destinacions com a conseqüència del present procediment, s'indicaran les dates de presa de possessió i cessaments de destinació que se'n deriven.  
  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptador des de l'endemà de la publicació. Alternativament, si no es recorre en reposició, podrà interposar-se un recurs contenciós administratiu davant del Jutjat Contenciós Administratiu de la ciutat de València o aquell en la circumscripció del qual tinga el recurrent el seu domicili, en el termini de dos mesos comptadors des de l'endemà de la publicació d'esta resolució.  
  
  
València, 17 de març de 2015.- La directora general de Recursos Humans: Ana Brugger Navarro.  
  
  
ANNEX  
  
Ordre DNI Cognom Cognom Nom Nota  
  
1 ...186 ESCRIG OLTRA MARTA 64,23  
2 ...842 MARTINEZ LIETOR MARI CARMEN 61,75  
3 ...107 DUART GARCIA ANA 70,56  
4 ...867 BERNAL SANCHEZ LAIA 66,54  
5 ...765 VALMAÑA RICART RAMON 66,21  
6 ...482 QUILES ANTELO M.ª CARMEN 65,21  
7 ...235 BOLINCHES CERVERA JAVIER 62,96  
8 ...968 IRANZO PEREZ DAVID 60,24